Нядаўна ў вядомым сталічным выставачным цэнтры прайшоў кірмаш "Свет скуры і футра". Наплыў наведвальнікаў пераўзышоў усе чаканні. У першыя дні ў некаторых павільёнах апошнія выстройваліся ў чэргі на прымерку футэрак і кажухоў з натуральнага футра, а прадаўцы не паспявалі ўдзяляць увагу ўсім жадаючым. Прыпаркаваць машыну каля выставачнага цэнтра таксама было праблематычна — вольнага месца на паркоўцы трэба было яшчэ дачакацца.